Jegyzőkönyv

2018. szeptember 3. napján 14,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

Vincze Istvánné alpolgármester

Hessel Ferencné képviselő;14,10 órakor érkezett a képviselő-testület ülésére

Horváth Edit képviselő

Szabó Gyuláné képviselő

Dr. Horváth Renáta igazgatási ügyintéző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 4 fő.

Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az Önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként aaz önkormányzat által új tevékenységi kör felvételét a törzskönyvi nyilvántartásba megtárgyalását jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Falugondnoki szolgálat szakmai programjának módosítása**

**Előadó:Farkas Tiborné polgármester**

1. **Bursa Hungarica 2019. évi ösztöndíj pályázathoz történő csatlakozás  
   Előadó: Farkas Tiborné polgármester**
2. **Pályázat benyújtása a VP6-19.2.1.-39-4-17 kódszámú pályázati felhívásra**

**Előadó: Farkas Tiborné polgármester**

1. **Pályázat benyújtása a VP6-19.2.1.-39-6-17 kódszámú felhívásra**

**Előadó: Farkas Tiborné polgármester**

1. **Tevékenységi kör bővítése a törzskönyvi nyilvántartásban  
   Előadó: Farkas Tiborné polgármester**
2. **Egyebek**
3. **Zárt ülés**

**Napirend tárgyalása:**

1. **Falugondnoki szolgálat szakmai programjának módosítása**

**Előadó:Farkas Tiborné polgármester**

**Farkas Tiborné polgármester:** A napirenddel kapcsolatosan ismertette az írásos előterjesztést, azt kiegészíteni nem kívánta. Kérte a képviselőket mondják el véleményüket az előterjesztéssel kapcsolatban.

Kérdés hozzászólás a napirenddel kapcsolatosan nem érkezett.

**Farkas Tiborné polgármester:**Indítványozta a falugondnoki szolgálat szakmai programjának módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő, ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
25/2018 (IX.3.) számú határozata**

Gősfa Község Önkormányzati Képviselő-testülete elfogadja a falugondnoki szolgálat szakmai programját az előterjesztés szerinti tartalommal.

**Határidő**: **azonnal**

**Felelős**: **Farkas Tiborné polgármester**

1. **Bursa Hungarica 2019. évi ösztöndíj pályázathoz történő csatlakozás  
   Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan elmondta, hogy a Bursa Hungarica Ösztöndíj pályázathoz való csatlakozásról kell az önkormányzatnak döntenie. Bizonyára ismeretes a képviselő társak előtt az ösztöndíj működése, hiszen már évek óta csatlakozik az önkormányzat a felső oktatásban tanuló diákok ezen támogatási formájához. Elmondta, hogy tavalyi évben nem volt pályázó, idén talán lesz, aki megfelel és be tudja adni. Az önkormányzat költségvetésében biztosított ezen feladatra forrást, így a támogatáshoz szükséges pénzügyi fedezet a rendelkezésre áll. Kérte a képviselőket mondják el véleményüket az elhangzottakkal kapcsolatban.

Kérdés, hozzászólás nem hangzott el.

**Farkas Tiborné polgármester:** Indítványozta a Bursa Hungarica Felsőoktatási Önkormányzati Ösztöndíjpályázat 2019. évi fordulójához történő csatlakozást.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 4 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
26/2018 (IX.3.) számú határozata**

Gősfa Község Önkormányzati Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2019. évi fordulójához.

Felkéri a polgármestert, hogy gondoskodjon a csatlakozási nyilatkozat határidőre történő elkészítéséről és benyújtásáról.

**Határidő: 2018. október 2.**

**Felelős: Farkas Tiborné polgármester**

Hessel Ferencné képviselő 14,10 órakor megérkezett a képviselő-testület ülésére, ülést levezető polgármester megállapította, hogy a jelenlévő képviselők száma 5 fő.

1. **Pályázat benyújtása a VP6-19.2.1.-39-4-17kódszámú pályázati felhívásra**

**Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette a pályázati kiírást, azt kiegészíteni nem kívánta. Kérte a képviselőket mondják el véleményüket az elhangzottakkal kapcsolatban.

Indítványozta pályázat benyújtását a VP6-19.2.1.-39-4-17. számú pályázati felhívásra.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
27/2018.(IX.3.) számú határozata**

Gősfa Község Önkormányzati Képviselő-testülete pályázatot nyújt be a VP6-19.2.1.-39-4-17 számú „Komplex térségi és tematikus szolgáltatások fejlesztése- Bakancsos és/vagy kerékpáros túraútvonalak szolgálatás kialakítása, vagy meglévő szolgáltatás tovább fejlesztése felhívásra.

A fejlesztés megnevezése: Közösségi-foglalkoztató épület felújítása.

A fejlesztés megvalósulási helye: 8913 Gősfa, Dózsa Gy. u. 20., 142. hrsz.

A képviselő-testület felhatalmazza a polgármestert a pályázat benyújtására.

**Határidő**: **2018. szeptember 20.**

**Felelős**: **Farkas Tiborné polgármester**

1. **Pályázat benyújtása a VP6-19.2.1.-39-6-17 kódszámú pályázati felhívásra**

**Farkas Tiborné polgármester:** A napirenddel kapcsolatosan ismertette a pályázati kiírást, azt kiegészíteni nem kívánta. Kérte a képviselőket mondják el véleményüket az elhangzottakkal kapcsolatban.

Kérdés, hozzászólás nem hangzott el.

**Farkas Tiborné polgármester:** Indítványozta pályázat benyújtását a VP6-19.2.1.-39-6-17. számú pályázati felhívásra.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen, egyhangú szavazattal a következő határozatot hozta:

**Gősfa Község Önkormányzati Képviselő-testületének  
28/2018.(IX.3.) számú határozata**

Gősfa Község Önkormányzati Képviselő-testülete pályázatot nyújt be a VP6-19.2.1.-39-6-17 számú „Komplex térségi és tematikus szolgáltatások fejlesztése- Megújuló energiák alkalmazásának komplex bemutatására irányuló tematikus fejlesztés” felhívásra.

A fejlesztés megnevezése: Közösségi-foglalkoztató épület felújítása.

A fejlesztés megvalósulási helye: 8913 Gősfa, Dózsa Gy. u. 20., 142. hrsz

A képviselő-testület felhatalmazza a polgármestert a pályázat benyújtására.

**Határidő**: **2018. szeptember 20**

**Felelős**: **Farkas Tiborné polgármester**

1. **Tevékenységi kör bővítése a törzskönyvi nyilvántartásban  
   Előadó: Farkas Tiborné polgármester**

**Farkas Tiborné polgármester**A napirenddel kapcsolatosan elmondta, hogy az önkormányzat akkor értékesíthet a tulajdonában álló ingatlanokról kivágott fákat, amennyiben ezen tevékenység szerepel az önkormányzat tevékenységei között. Jelenleg ez a tevékenység nem szerepel, így indítványozza, hogy ezt a törzskönyvi nyilvántartásba vegye fel az önkormányzat, tehát a 0220 TEÁOR számú tevékenységet, amely besorolás szerint fakitermeléstevékenység folytatását tartalmazza. A Számvitelirend szerint a kormányzati funkció kódja Erdőgazdálkodás 042220.Ezen tevékenységek önként vállalt vállalkozói tevékenységei az önkormányzatnak, amelyből származó bevélte nem haladja meg a költségvetési támogatást is magában foglaló összbevétel 20 %-át. Kérte a képviselőket mondják el véleményüket.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 5 igen egyhangú szavazattal a következő határozatot hozta:

**Gősfa Község Önkormányzati Képviselő-testületének  
29/2018.(IX.3.) számú határozata**

Gősfa Község Önkormányzati Képviselő-testülete elhatározza, hogy saját felelősségére az alábbiakban felsorolt tevékenység folytatásával kívánja tovább kibővíteni jelenlegi tevékenységi körét a következők betartása mellett:

0220 TEÁOR számú – Fakitermelés

042220 Kormányzati funkció kód Erdőgazdálkodás

Az önkormányzat, vállalkozási tevékenységből származó bevétele a ténylegesen teljesített – a költségvetési támogatást is magában foglaló- összbevétel 20 %-át nem haladhatja meg.

Felkéri a polgármestert, hogy a szükséges hatósági bejelentéseket tegye meg

**Határidő**: **azonnal**

**Felelős**: **Farkas Tiborné polgármester**

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 14,30 órakor bezárta. A képviselő-testület zárt ülésen folytatta munkáját.

**K.m.f.**

**Farkas Tiborné Szita Gabriella  
 polgármester jegyző**